ddrg/super_eurlex huggingface dataset:
Forslag til RÅDETS FORORDNING (EF) Nr. . . .

af . . .

om fastsættelse for perioden 1. juli 1997 til 30. juni 1998 af basisprisen og standardkvaliteten for slagtede svin (97/C 101/11)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 4, stk. 4,

under henvisning til forslag fra Kommissionen

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Ved fastsættelse af basisprisen for slagtede svin bør der tages hensyn til målsætningerne for den fælles landbrugspolitik; den fælles landbrugspolitik har blandt andet til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer;

basisprisen bør fastsættes efter kriterierne i artikel 4, stk. 1, i forordning (EØF) nr. 2759/75 for en standardkvalitet fastsat ved Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (3), senest ændret ved forordning (EF) nr. 3513/93 (4) -

UDSTEDT FØLGENDE FORORDNING:

Artikel 1

Basisprisen for slagtede svin af standardkvalitet fastsættes for perioden 1. juli 1997 til 30. juni 1998 til 1 509,39 ECU/ton.

Artikel 2

Standardkvaliteten fastsættes ud fra svinekroppenes vægt og indhold af magert kød beregnet efter artikel 2, stk. 2 og 3, i forordning (EØF) nr. 3220/84, på følgende måde:

a) svinekroppe med en vægt på mindst 60 kg, men under 120 kg: klasse E

b) svinekroppe med en vægt på mindst 120 kg, dog ikke over 180 kg: klasse R.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 301 af 20. 11. 1984, s. 1.

(4) EFT nr. L 320 af 22. 12. 1993, s. 5.
Forslag til Rådets forordning (EF) om fordelingen af de mængder korn, der er fastsat i henhold til konventionen om fødevarehjælp af 1995 (97/C 112/05) KOM(97) 18 endelig udg. - 97/0026(CNS)

(Forelagt af Kommissionen den 4. marts 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1292/96 af 27. juni 1996 om fødevarehjælpspolitik og fødevarehjælpsforvaltning og om særlige aktioner til støtte for fødevaresikkerheden (1), særlig artikel 21,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Konventionen om fødevarehjælp af 1995 finder midlertidig anvendelse i Fællesskabet fra den 1. juli 1995; forordning (EF) nr. 1292/96 trådte først i kraft den 8. juli 1996;

ifølge artikel 21 i forordning (EF) nr. 1292/96 varetager Kommissionen koordineringen mellem Fællesskabet og medlemsstaterne med henblik på anvendelse af nærværende forordning; til dette formål har den forelagt Rådet et udkast til fordeling af de nationale bidrag, der offentliggøres i bilaget; disse bidrag bør vedtages ved en afgørelse, der træffes af medlemsstaternes repræsentanter - forsamlet i Rådet - samtidig med udstedelsen af nærværende forordning -

UDSTEDT FØLGENDE FORORDNING:

Artikel 1

Den mængde på 1 755 000 tons korn, der udgør det årlige minimumsbidrag, som Fællesskabet og medlemsstaterne har forpligtet sig til at yde i henhold til konventionen om fødevarehjælp af 1995, fordeles for den periode, hvor konventionen forbliver i kraft i sin nuværende form, som følger:

a) fællesskabsaktioner: 983 800 tons

b) nationale aktioner: 771 200 tons.

Artikel 2

For så vidt angår den i artikel 21, stk. 2, i forordning (EF) nr. 1292/96, fastsatte fordeling af de mængder, der svarer til de nationale aktioner, offentliggøres der i bilaget et udkast til fordeling, der er forelagt af Kommissionen, og som skal vedtages ved en afgørelse, som træffes af medlemsstaternes repræsentanter forsamlet i Rådet samtidig med udstedelsen af nærværende forordning.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 166 af 5. 7. 1996, s. 1.

BILAG

UDKAST TIL FORDELING AF DE NATIONALE FØDEVAREHJÆLPSAKTIONER I HENHOLD TIL KONVENTIONEN OM FØDEVAREHJÆLP

>TABELPOSITION>
Forslag til RÅDETS FORORDNING (EF) Nr. . . .

af . . .

om ændring af forordning (EØF) nr. 822/87 om den fælles markedsordning for vin (97/C 101/12)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

For at tage hensyn til de særlige forhold, hvorunder bordvine fremstilles i Spanien, er det hensigtsmæssigt at fastsætte midlertidige undtagelser for sammenstikning af og det samlede syreindhold i visse bordvine, der produceres i nævnte medlemsstat; det er ligeledes hensigtsmæssigt, at undtagelsen omfatter det samlede syreindhold i bordvine produceret i Portugal;

i afventning af Rådets afgørelse om reformen af vinsektoren og for at undgå et retligt tomrum bør bestemmelserne i artikel 39 forlænges med et produktionsår;

i artikel 46, stk. 4, i Rådets forordning (EØF) nr. 822/87 (1), senest ændret ved forordning (EF) nr. 1592/96 (2), er det fastsat, at der kun kan gennemføres salgskampagner til fremme af forbruget af druesaft indtil produktionsåret 1996/97; for at salgskampagnernes effektivitet kan vurderes, er det hensigtsmæssigt at fortsætte dem i endnu et produktionsår;

i artikel 65, stk. 5, i forordning (EØF) nr. 822/87 er det fastsat, at Kommissionen inden udgangen af produktionsåret 1996/97 forelægger Rådet en rapport om det maksimale indhold af svovldioxid i vin samt eventuelle forslag herom; da problemet vedrørende indholdet af svovldioxid har betydning for vinsektoren, er det nødvendigt at udarbejde forslag, hvor der tages særligt hensyn til Det Internationale Vinkontors arbejder; udløbet af et produktionsår bør derfor udskydes -

UDSTEDT FØLGENDE FORORDNING:

Artikel 1

I forordning (EØF) nr. 822/87 foretages følgende ændringer:

1) I artikel 16, stk. 5, tredje afsnit, ændres »mellem den 1. januar 1996 og den 31. august 1997« til »mellem den 1. september 1997 og den 31. august 1998«.

2) I artikel 39:

a) stk. 3, tredje afsnit, ændres »Indtil udgangen af produktionsåret 1996/97« til »Indtil udgangen af produktionsåret 1997/98«

b) stk. 3, fjerde afsnit, ændres »Fra produktionsåret 1997/98« til »Fra produktionsåret 1998/99«

c) stk. 10, første og andet afsnit, ændres »1996/97« til »1997/98«

d) stk. 11, ændres »1996/97« til »1997/98«.

3) I artikel 46, stk. 4, ændres »1996/97« til »1997/98«.

4) I artikel 65, stk. 5, ændres »den 1. april 1997« til »den 1. april 1998« og »den 1. september 1997« til »den 1. september 1998«.

5) I bilag I, punkt 13, ændres »1996/97« til »1997/98«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 84 af 27. 3. 1987, s. 1.

(2) EFT nr. L 206 af 16. 8. 1996, s. 31.
Forslag til RÅDETS FORORDNING (EF) Nr. . . .

af . . .

om fastsættelse for 1997-høsten af præmier for tobak i blade pr. sortsgruppe (97/C 101/15)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (1), senest ændret forordning (EF) nr. 2444/96 (2), særlig artikel 4, stk. 1,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtning:

Ved fastsættelsen af præmierne for råtobak bør der tages hensyn til målsætningerne for den fælles landbrugspolitik; den fælles landbrugspolitik har bl.a. til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer; præmiebeløbet bør fastsættes under hensyn til de tidligere og de forventede afsætningsmuligheder for de forskellige tobakssorter under normale konkurrencevilkår -

UDSTEDT FØLGENDE FORORDNING:

Artikel 1

For 1997-høsten fastsættes det i artikel 4 i forordning (EØF) nr. 2075/92 omhandlede præmiebeløb og tillægsbeløbene for hver gruppe råtobak som anført i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 215 af 30. 7. 1992, s. 70.

(2) EFT nr. L 333 af 21. 12. 1996, s. 4.

BILAG

>TABELPOSITION>

>TABELPOSITION>
Forslag til Rådets forordning (EF) om ændring af forordning nr. 79/65/EØF om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab (97/C 127/12) KOM(97) 109 endelig udg. - 97/0104(CNS)

(Forelagt af Kommissionen den 17. marts 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtning:

Rådets forordning nr. 79/65/EØF (1), senest ændret ved forordning (EF) nr. 2801/95 (2), fastsætter visse begrænsninger for anvendelsen af regnskabsmæssige data om bedrifterne og andre individuelle oplysninger, som er indhentet på grundlag af samme forordning; da der er risiko for, at de data, som landbrugere leverer, anvendes til andre formål end de i forordningen fastsatte, bør forbuddet mod enhver uhjemlet anvendelse af disse data udvides; derfor bør forordning nr. 79/65/EØF ændres -

UDSTEDT FØLGENDE FORORDNING:

Artikel 1

Artikel 15, stk. 1, i forordning nr. 79/65/EØF affattes således:

»Det er ikke tilladt at anvende nogen som helst af de på grundlag af denne forordning indhentede individuelle regnskabsmæssige data og andre individuelle oplysninger til skattemæssige formål eller til andre formål end dem, der er specificeret i artikel 1.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. 109 af 23. 6. 1965, s. 1859/65.

(2) EFT nr. L 291 af 6. 12. 1995, s. 3.
Forslag til Rådets afgørelse om indgåelse af samarbejdsaftalen mellem Det Europæiske Fællesskab og Kongeriget Cambodja (97/C 107/04) KOM(97) 78 endelig udg. - 97/0060(CNS)

(Forelagt af Kommissionen den 4. marts 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 og 130 Y sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

I medfør af artikel 130 U i traktaten skal Fællesskabets politik med hensyn til udviklingssamarbejde fremme en bæredygtig økonomisk og social udvikling i udviklingslandene, en harmonisk og gradvis integration af dem i verdensøkonomien og bekæmpelse af fattigdom i disse lande;

Fællesskabet bør med henblik på virkeliggørelsen af sine mål for forbindelserne med tredjelande godkende samarbejdsaftalen mellem Det Europæiske Fællesskab og Kongeriget Cambodja -

TRUFFET FØLGENDE AFGØRELSE:

Artikel 1

Samarbejdsaftalen mellem Det Europæiske Fællesskab og Kongeriget Cambodja godkendes på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet foranstalter den notifikation, der er omhandlet i aftalens artikel 21 (1).

Artikel 3

Kommissionen, som bistås af repræsentanter for medlemsstaterne, repræsenterer Fællesskabet i det blandede udvalg, der er nedsat ved aftalens artikel 14.

Artikel 4

Denne afgørelse offentliggøres i De Europæiske Fællesskabers Tidende.

(1) Datoen for aftalens ikrafttræden offentliggøres af Rådets Generalsekretariat i De Europæiske Fællesskabers Tidende.
Ændret forslag til Rådets forordning (EF) om ændring af forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, og forordning (EØF) nr. 574/72 om regler til gennemførelse af forordning (EØF) nr. 1408/71 (1) (97/C 161/05) (EØS-relevant tekst) KOM(97) 158 endelig udg. - 96/0004(CNS)

(Forelagt af Kommissionen i henhold til EF-traktatens artikel 189 A, stk. 2, den 18. april 1997)

RÅDET FOR DEN EUROPÆISKE UNION HAR -

Under hensyntagen til Europa-Parlamentets udtalelse bør første betragtning ændres som følger:

»Det er nødvendigt at tage i betragtning, at mulighederne for at finde beskæftigelse inden for en rimelig frist er blevet begrænset betydeligt; derfor bør der fastsættes bestemmelser om, at en arbejdsløs bevarer retten til ydelser ved arbejdsløshed ud over den nuværende periode på tre måneder, når han søger beskæftigelse i en anden medlemsstat eller følger en uddannelse;«

Under hensyntagen til Europa-Parlamentets udtalelse bør der mellem tredje og fjerde betragtning indsættes følgende betragtning:

»Den undtagelsesbestemmelse, som Belgien i øjeblikket er omfattet af i henhold til artikel 69, stk. 4, bør ikke bibeholdes i betragtning af Domstolens restriktive fortolkning af denne bestemmelse i dom af 13. juni 1996 i sag C-170/95, Spataro -«

UDSTEDT FØLGENDE FORORDNING:

Eneste artikel

Forordning (EØF) nr. 1408/71 ændres således:

6) Artikel 69 affattes således:

»En fuldtidsarbejdsløs arbejdstager eller selvstændig erhvervsdrivende, som opfylder de i en medlemsstats lovgivning foreskrevne betingelser for ret til ydelser, i givet fald under iagttagelse af bestemmelserne i artikel 67, og som rejser til en eller flere andre medlemsstater for at søge beskæftigelse eller følge en uddannelse, bevarer retten til disse ydelser på de i artikel 69a fastsatte betingelser og inden for de i artikel 69b fastsatte grænser.«

7) Det foreslåede stk. 7 i artikel 69b udgår.

9) Artikel 71, stk. 1, litra b), første afsnit, affattes således:

»En arbejdstager, som er fuldtidsarbejdsløs, og som stiller sig til rådighed for arbejdsformidlingen i den kompetente stat, modtager ydelser efter den kompetente stats lovgivning, som om han var bosat på denne stats område; disse ydelser udbetales af den kompetente institution. Såfremt den kompetente stat er Luxembourg, refunderer institutionen på bopælsstedet, i en overgangsperiode på fem år efter dette stykkes ikrafttrædelse, institutionen i førstnævnte stat halvdelen af de ydelser, som er blevet tilkendt en grænsearbejder i henhold til artikel 1, litra b), dog med den begrænsning, at beløbet ikke kan overstige det ydelsesbeløb, som den arbejdsløse ville have haft ret til, hvis han havde stillet sig til rådighed for arbejdsformidlingen i bopælslandet.«

(1) EFT nr. C 68 af 6. 3. 1996, s. 11.
Forslag til RÅDETS FORORDNING (EF) om ændring af forordning (EØF) nr. 805/68 om den fælles markedsordning for oksekød /* KOM/97/0161 ENDEL - CNS 97/0122 */



EF-Tidende nr. C 160 af 27/05/1997 s. 0007



Forslag til Rådets forordning (EF) om ændring af forordning (EØF) nr. 805/68 om den fælles markedsordning for oksekød (97/C 160/10) KOM(97) 161 endelig udg. - 97/0122(CNS) (Forelagt af Kommissionen den 18. april 1997) RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 43, under henvisning til forslag fra Kommissionen, under henvisning til udtalelse fra Europa-Parlamentet, og ud fra følgende betragtning: Artikel 13 i Rådets forordning (EØF) nr. 805/68 om den fælles markedsordning for oksekød (1) indeholder bestemmelser om ydelse af eksportrestitutioner; udførsel af levende dyr, for hvilke der ydes EF-midler, bør ske på en sådan måde, at dyrenes velfærd sikres; erfaringen viser, at dette ikke altid er tilfældet; det bør derfor fastsættes, at ydelse af eksportrestitutioner gøres betinget af, at dyrevelfærdsnormerne i EF-bestemmelserne vedrørende transport af dyr overholdes, navnlig Rådets direktiv 91/628/EØF (2); det er derfor nødvendigt at ændre ovennævnte artikel 13 med henblik herpå; af praktiske grunde er det nødvendigt at fastsætte, at Kommissionen vil fastsætte gennemførelsesbestemmelser for disse bestemmelser for indførsel til tredjelande - UDSTEDT FØLGENDE FORORDNING: Artikel 1 I artikel 13 i forordning (EØF) nr. 805/68 foretages følgende ændringer: 1) I stk. 9 indsættes følgende afsnit: »Endvidere er ydelse af restitutionen ved udførsel af levende dyr betinget af, at EF-bestemmelserne vedrørende dyrevelfærd overholdes, navnlig bestemmelserne vedrørende beskyttelse af dyr under transport.« 2) I stk. 12 indsættes følgende afsnit: »I forbindelse med bestemmelserne i stk. 9, sidste afsnit, kan gennemførelsesbestemmelserne også omfatte betingelser vedrørende navnlig indførsel til tredjelande.« Artikel 2 Denne forordning træder i kraft dagen efter offentliggørelsen i De Europæiske Fællesskabers Tidende. Den anvendes fra . . . Denne forordning er bindende i alle enkeltheder og gælder umiddelbart i hver medlemsstat. (1) EFT nr. L 148 af 28. 6. 1968, s. 24. Forordningen er senest ændret ved forordning (EF) nr. 2222/96 (EFT nr. L 296 af 21. 11. 1996, s. 50). (2) EFT nr. L 340 af 11. 12. 1991, s. 17. Direktivet er senest ændret ved direktiv 95/29/EF (EFT nr. L 148 af 30. 6. 1995, s. 52).
Forslag til Rådets forordning (EKSF, EF, Euratom) om ændring af vedtægten for tjenestemænd i De Europæiske Fællesskaber (97/C 160/11) KOM(97) 163 endelig udg. - 97/0123(CNS)

(Forelagt af Kommissionen den 22. april 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af et fælles Råd og en fælles Kommission for De Europæiske Fællesskaber, særlig artikel 24,

under henvisning til forslag fra Kommissionen forelagt efter høring af Vedtægtsudvalget

under henvisning til udtalelse fra Europa-Parlamentet,

under henvisning til udtalelse fra Domstolen,

under henvisning til udtalelse fra Revisonsretten, og

ud fra følgende betragtninger:

I forordning (EØF, Euratom, EKSF) nr. 259/68, senest ændret ved forordning (EKSF, EF, Euratom) nr. . . ., fastsættes funktionstiden for personaleudvalgets ordinære medlemmer og eventuelle suppleanter i bilag II, artikel 1,

funktionstiden, som for øjeblikket er fastsat til højst to år, bør ændres til højst tre år, hvorved der bliver mulighed for større fleksibilitet i fastsættelsen af personalerepræsentanternes funktionstid,

den nedre grænse for personaleudvalgets ordinære medlemmers og eventuelle suppleanters funktionstid bør dog ikke ændres -

UDSTEDT FØLGENDE FORORDNING:

Artikel 1

Første afsnit i artikel 1, afdeling 1, i bilag II til vedtægten affattes således:

»Personaleudvalget består af ordinære medlemmer og eventuelt af suppleanter, hvis funktionstid er på tre år. Institutionen kan bestemme, at funktionstiden skal være kortere; den kan dog ikke være kortere end et år. Alle institutionens tjenestemænd har stemmeret og er valgbare.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.
• $ '• 
•i« KOMMISSIONEN FOR DE EUROPÆISKE FÆLLESSKABER 
Bruxelles, den 06.05.1997 
KOM(97) 207 endelig udg. 
96/02% (ACC ) 
Ændret forslag til 
RÅDETS AFGØRELSE 
* r ^ -• om indgåelse af aftalen 
mellem Det Europæiske Fællesskab 
og Amerikas Forenede Stater 
om samarbejde og gensidig bistand i toldspørgsmål 
(forelagt af Kommissionen i henhold til EF-traktatens 
artikel 189 A, stk. 2) 

Begrundelse 
Den 3. december 1996 forelagde Kommissionen et forslag til indgåelse af aftalen mellem 
Det Europæiske Fællesskab og Amerikas Forenede Stater om samarbejde og gensidig 
bistand i toldspørgsmål [KOM(96) 624 endelig udg. - 96/0296 (ACC)] for Rådet. 
I sidste øjeblik opstod der imidlertid et problem med artikel 17, stk. 5, af udkastet til 
aftale, der var vedføjet forslaget. Det er derfor nødvendigt at ændre denne artikel. 
Den nye artikel 17, stk. 5, til aftaleudkastet er vedlagt. Alle andre dele af forslaget af 3. 
december 1996 er uændrede. 
For at aftalen om samarbejde og gensidig bistand på toldområdet kan undertegnes på 
topmødet mellem EU og USA den 28. maj 1997 foreslår Kommissionen, at Rådet 
godkender det ændrede forslag til afgørelse om undertegnelse og indgåelse af aftalen. 
Nv artikel 17. stk. 5 
Den modtagende kontraherende part kan til en tiltalt i en retssag afsløre oplysninger, der 
er af betydning for den tiltaltes uskyld eller for troværdigheden af vidner, der vidner mod 
den pågældende tiltalte i retssagen, i det omfang der er en forpligtelse hertil i loven, der 
finder anvendelse i et sådant tilfælde i den modtagende kontraherende part. Den 
modtagende kontraherende part skal give forudgående meddelelse om enhver sådan 
foreslået afsløring til den kontraherende part, som har meddelt oplysningerne, og skal 
redegøre for de retlige forpligtelser til afsløring. 
Den modtagende kontraherende part skal tage hensyn til specifikke problemer i 
forbindelse med afsløring af oplysningerne, såsom sikkerhed og privatlivets fred for 
personer der er navngivet eller identificeret i oplysningerne Den modtagende 
kontraherende part skal under alle omstændigheder sikre, at de oplysninger, der skal 
afsløres, begrænses til, hvad der er strengt nødvendigt af hensyn til den pågældende 
afslørings specifikke formål, og at personlige oplysninger kun kan benyttes, behandles 
eller opbevares i forbindelse med den pågældende retssag. 

ISSN 0254-1459 
KOM(97) ?07 endelig udg 
DOKUMENTER 
DA 02 11 09 
Katalognummer : CB-CO-97-187-DA-C 
ISMN 92-78-19407-7 
Kontoret for De Europæiske Fællesskabers Olficielle Publikationer 
L-2985 Luxembourg 
v